**GUVERNUL ROMÂNIEI**

****

**ORDONANȚĂ DE URGENȚĂ**

**privind modificarea Ordonanței de urgență a Guvernului nr. 59/2000 privind statutul personalului silvic, aprobată cu modificări și completări prin Legea nr. 427/2001**

 Având în vedere contextul economic actual care impune adoptarea de măsuri care să limiteze creșterea cheltuielilor permanente, până la un nivel care să permită respectarea condiţionalităţilor asumate de Guvernul României, inclusiv în ceea ce privește nivelul deficitului bugetar și să evite crearea premiselor unui dezechilibru bugetar major,

Luând în considerare faptul că unele din prevederile actuale ale Ordonanței de urgență a Guvernului nr. 59/2000 privind statutul personalului silvic, aprobată cu modificări și completări prin Legea nr. 427/2001,cu modificările și completările ulterioare au condus la creșteri semnificative ale drepturilor personalului silvic, în corespondență directă cu majorările salariului minim brut garantat în plată, și în contradicție cu evoluția pieței lemnului din România, care în ultimii 2 ani a înregistrat scăderi semnificative, fapt nesustenabil din perspective bugetare,

Ținând seama de interdicția de a fi prevăzute în contractele individuale/colective de muncă ale operatorilor economici care aplică prevederile Legii nr. 296/2023privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare, începând cu 01.01.2025 a acordării de bonusuri, prime, plăți compensatorii, gratificații sau orice alte drepturi de natură salarială pentru retragerea din activitate ca urmare a pensionării,

 Având în vedere necesitatea intervenției rapide a Guvernului cu măsuri prin care să combată efectele creșterii prețurilor și a nivelului inflației,

Ca urmare a necesității corelării prevederilor Ordonanței de urgență a Guvernului nr. 59/2000 privind statutul personalului silvic, **aprobată cu modificări și completări prin Legea nr. 427/2001 cu prevederile** Legii nr. 331/2024 privind Codul silvic,

În acest context se impune adoptarea de măsuri care să limiteze creșterea cheltuielilor permanente, până la un nivel care să permită respectarea condiţionalităţilor asumate de Guvernul României, inclusiv în ceea ce priveşte nivelul deficitului bugetar și să evite crearea premiselor unui dezechilibru bugetar, cu consecințe negative asupra performanţelor fiscale şi externe ale României.

 Luând în considerare faptul că elementele sus-menționate constituie premisele unei situații extraordinare care impune adoptarea de măsuri imediate în vederea stabilirii cadrului normativ adecvat și că neadoptarea acestor măsuri ar avea consecințe negative asupra funcționării structurilor de administrare în domeniul silvic,

În considerarea faptului că elementele mai sus menționate vizează interesul general public și constituie situații de urgență și extraordinare a căror reglementare nu poate fi amânată,

În temeiul [art. 115 alin. (4) din Constituția României, republicată](http://legislatie.just.ro/Public/DetaliiDocumentAfis/47355#A635),

**Guvernul României** adoptă prezenta ordonanță de urgență,

**Art. I.** – Ordonanța de urgență a Guvernului nr. 59/2000 privind Statutul personalului silvic**, aprobată cu modificări și completări prin Legea nr. 427/2001,** publicată în Monitorul Oficial al României, Partea I, nr. 238 din 30 mai 2000, cu modificările și completările ulterioare, se modifică, după cum urmează:

1. **La articolul 22 alineatul (2) se modifică și va avea următorul cuprins:**

 „ **Art. 22.**- (2) Indemnizația de grad profesional și prevederile art. 137 alin. (4) din Legea nr. 331/2024 privind Codul silvic reprezintă componente ale drepturilor salariale și se acordă lunar personalului silvic prevăzut la art. 4, alin. (1).”

1. **Art. 25 se abrogă.**
2. **La articolul 33 alineatul (1) se modifică și va avea următorul cuprins:**

 **„Art. 33.** - (1) Personalul silvic prevăzut la art. 4 alin. (1) al cărui venit salarial lunar net este mai mic decât salariul mediu brut pe economie are dreptul să primească, anual, gratuit, un volum de 6 mc lemn fasonat de foc. Contravaloarea lemnului fasonat de foc se stabilește folosind media valorilor lemnului de foc din Lista prețurilor de referință, pe specii și sortimente stabilite anual, pentru materialele lemnoase care nu se găsesc sau care nu pot fi identificate, aprobată în baza art. 152 alin. (6) din Legea nr. 331/2024 privind Codul Silvic, se suportă de angajator și se prevede în bugetul de venituri și cheltuieli.”

1. **Art. 46 alin. (4) se abrogă.**

**PRIM-MINISTRU**

**ION-MARCEL CIOLACU**